**V Š E O B E C N E Z Á V A Z N É N A R I A D E N I E**

**O B C E B O H E Ľ O V**

**č. 3/2017**

**O  DANI Z  NEHNUTEĽNOSTI  A  MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

**na kalendárny rok 2018**

-1 -

Obec Boheľov v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 ,5 a 6, § 8 ods. 2 a 4, § 12 ods. 2 a 3, § 16 ods. 2 , § 17 ods. 2, 3, 4 a 7, § 98, § 99 e ods.1 a § 103 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

1/ z a v á d z a  na svojom území nasledovné miestne dane:

a) daň z nehnuteľnosti

b) daň za psa

c) daň za užívanie verejného priestranstva

d) daň za ubytovanie

e) daň za predajné automaty

f) daň za nevýherné hracie prístroje

2/ Obec Boheľov u k l a d á na svojom území miestny poplatok za komunálne odpady a drobné stavebné odpady /ďalej len ˝poplatok˝/.

Oddiel I.

Daň z nehnuteľnosti

**§ 1**

**Základné ustanovenie**

1. Obecné zastupiteľstvo v Boheľove podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov z a v á d z a  s účinnosťou od 1. januára 2018 d a ň z  n e h n u t e ľ-

n o s t í.

2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Boheľov v zdaňovacom období roku 2018.

**D A Ň Z  P O Z E M K O V**

**§ 2**

**Základ dane**

Správca dane ustanovuje na území obce Boheľov hodnotu pozemku, ktorou sa pri výpočte základu dane z pozemkov násobí výmera pozemku v m2 za

a) ornú pôdu, chmeľnice, vinice, ovocné sady **0,8992 € /m2,**

b) trvalé trávne porasty **0,1045 € /m2 ,**

c) záhrady **1,32 €/m2**

d) lesné pozemky, na ktorých sú hospodárske lesy 1**,32 €/m2**

e) rybníky s chovom rýb a ostatné hospodársky využívané vodné plochy 1**,32 €/ m2**

f) zastavané plochy a nádvoria **1,32 €/m2**

g) stavebné pozemky **13,27 € /m2**

h) ostatné plochy **1,32 €/m2**

Správca dane ustanovuje hodnotu pozemkov pre lesné pozemky, na ktorých sú hospodárske lesy a pre rybníky s chovom rýb a ostatné hospodársky využívané vodné plochy bez porastov **1,32 €/m2.**

* 2 -

Takto určená hodnota pozemku sa použije len, ak daňovník hodnotu pozemku nepreukáže znaleckým posudkom.

**§ 3**

**Sadzba dane**

(1) Správca dane určuje pre pozemky na území obce Boheľov ročnú sadzbu dane z pozemkov:

a) orná pôda, chmeľnice, vinice, ovocné sady, trvalé trávnaté porasty **0,45 %,**

b) záhrady **0,66 %,**

c) zastavané plochy a nádvoria, ostatné plochy **0,66 %,**

d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,66%,**

e) stavebné pozemky **0,70%.**

**Daň zo stavieb**

**§ 4**

**Sadzba dane**

1) Správca dane určuje pre stavby na území obce Boheľov ročnú sadzbu dane zo stavieb za každý aj začatý m2 zastavanej plochy

**a) 0,083 €** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,083 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,

**c) 0,199 €** za stavby rekreačných a záhradkárskych chát a domčekov na individuálnu rekreáciu,

**d) 0,260 €** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov ,

**e) 0,830 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,

**f) 0,830 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,

**g) 0,430 €** za ostatné stavby .

(2) Správca dane určuje pri viacpodlažných stavbách pre všetky druhy stavieb príplatok za podlažie **0,074 €** za každé ďalšie podlažie okrem prvého nadzemného podlažia .

**Daň z bytov**

**§ 5**

**Sadzba dane**

* 3 -

Správca dane na celom území obce určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:

**a) 0,100 €** za byty,

**b) 0,080 €** za nebytové priestory, ktoré neslúžia na podnikanie

**c) 0,300 €** za nebytové priestory, ktoré slúžia na podnikanie

**§ 6**

**Oslobodenie od dane a zníženie dane**

(1) Správca dane od dane z pozemkov oslobodzuje:

a) pozemky, na ktorých sú cintoríny, kolumbária, urnové háje a rozptylové lúky,

b) močiare, plochy slatín a slancov, rašeliniská, remísky, háje, vetrolamy a pásma hygienickej ochrany vodných zdrojov I. a II. stupňa, pásma ochrany prírodných liečivých zdrojov I. a II. stupňa a zdrojov prírodných minerálnych vôd stolových I. a II. stupňa.

c) pozemky verejne prístupných parkov, priestorov a športovísk

d) pozemky užívané školami a školskými zariadeniami

(2) Správca dane od dane zo stavieb oslobodzuje:

a) stavby alebo byty slúžiace školám, školským zariadeniam a zdravotníckym zariadeniam

b) stavby užívané na účely sociálnej pomoci a múzea, knižnice, divadlá, kiná, výstavné siene, osvetové zariadenia.

**§ 7**

**Platenie dane**

1) Správca dane na rok 2018 určuje, že vyrubená daň z nehnuteľnosti je splatná do 15 dní odo dňa obdržania Rozhodnutia o vyrubení dane.

2) Poplatok sa platí v hotovosti v pokladnici správcu dane, prevodom z účtu v peňažnom ústave , vkladom v hotovosti na účet správcu dane v peňažnom ústave alebo poštovou poukážkou.

**Oddiel II.**

**Daň za psa**

**§ 8**

**Predmet dane**

1) Predmetom dane za psa je pes starší ako 6 mesiacov chovaný fyzickou alebo právnickou osobou.

2) Predmetom dane za psa nie je :

a ) pes chovaný na vedecké a výskumné účely,

b ) pes umiestnený v útulku zvierat,

c ) pes so špeciálnym výcvikom, ktorého vlastní alebo používa občas s ŤZP.

**§ 9**

* **4 -**

**Základ dane**

Základom dane za psa je počet psov.

**§ 10**

**Sadzba dane**

1) Sadzba dane za jedného psa je .................................................................. 4,- € / rok

2) Sadzba dane pri počte viac ako jedného psa, na každého ďalšieho psa je ...... ......6, -€ / rok

**Oddiel III.**

**Daň za užívanie verejného priestranstva**

**§ 11**

**Sadzba dane**

a) Za prechodné umiestnenie zariadenia na predaj výrobkov a poskytovania služieb je 3,50 €

b) Za užívanie verejného priestranstva pre umiestnenie stávku s trvalým stanovišťom za každý aj začatý deň 0,090 €/m2.

c) Za prechodné umiestnenie stavebného materiálu za každý aj začatý m2 0,16 €/m2 /miešačka, skládka stavebného materiálu a pod./

d) Za prechodné umiestnenie lunaparku, cirkusu a podobných atrakcií 0,020 €/m2

**§ 12**

**Platenie dane**

Daň je splatná ihneď pri vydaní oprávnenia za užívanie verejného priestranstva za celé oznámené a povolené obdobie.

**Oddiel IV.**

**Daň za ubytovanie**

**§ 13**

**Sadzba dane**

1 ) Sadzbu dane určuje obec za každú prenocovanú osobu vo výške 0,33 € .

2 ) Platiteľom dane je prevádzkovateľ zariadenia, ktorý odplatné prechodné ubytovanie poskytuje.

**§ 14**

**Evidencia na účely dane**

1 ) Platiteľ dane z ubytovania je povinný viesť nasledovnú evidenciu :

a/ Meno a priezvisko ubytovanej osoby

b/ Bydlisko

c/ Číslo dokladu totožnosti alebo pasu

d/ Uvedenie dátumu začiatku ubytovania

e/ Uvedenie dátumu ukončenia ubytovania

2) Daňovník odovzdá priznanie k dani za ubytovanie za uplynutý štvrťrok do 15.- ého dňa nasledujúceho mesiaca v rozsahu:

a/ Dátum /od - do/ ubytovania skupiny

b/ Počet dní ubytovania

* 5 -

c/ Počet osôb v skupine

d/ Výpočet poplatku

**§ 15**

**Platenie dane**

Obec vyrubuje daň za ubytovanie platobným výmerom do 30 dní od termínu odovzdania priznania k dani za ubytovanie.

**Oddiel V.**

**Daň za predajné automaty**

**§ 16**

**Sadzba dane**

Sadzba dane je 45,- € za jeden predajný automat za kalendárny rok.

**§ 17**

**Rozsah oznámenia na účely dane**

Daňovník oznámi obci do 30 dní od vzniku alebo skončenia daňovej povinnosti nasledovné údaje:

a/ Miesto prevádzkovania predajného automatu

b/ Dátum umiestnenia alebo ukončenia prevádzky predajného automatu

c/ Rozsah predávaného tovaru

d/ Typ a výrobné číslo predajného automatu

**Oddiel VI.**

**Daň za nevýherné hracie prístroje**

**§ 18**

**Sadzba dane**

Sadzba dane je 130,-€ za jeden nevýherný hrací prístroj za kalendárny rok.

**§ 19**

**Rozsah oznámenia na účely dane**

Daňovník oznámi obci do 30 dní od vzniku alebo skončenia daňovej povinnosti nasledovné údaje:

a/ Miesto prevádzkovania nevýherného hracieho prístroja

b/ Dátum umiestnenia alebo ukončenia prevádzky hracieho prístroja

c/ Druh, typ a výrobné číslo nevýherného hracieho prístroja.

**Oddiel VII.**

**Poplatok za komunálne odpady a drobné stavebné odpady**

**§ 20**

**Sadzba poplatku**

Obec stanovuje sadzbu poplatku:

* 6 -

1) U fyzickej osoby, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie.....**0,0548 €/osoba a kalendárny deň,** **20,-€ / osoba** **na kalendárny rok.**

2) U právnickej osoby, ktorá je oprávnená alebo užíva nehnuteľnosť nachádzajúcu sa na území obce na podnikanie ..............................**0,1095 €/osoba a kalendárny deň,** **40,-€ / osoba na kalendárny rok.**

3/ Sadzba poplatku za drobný stavebný odpad sa ustanovuje vo výške **0,034 €/za 1 kg.**

**§ 21**

**Ohlasovacia povinnosť**

1) Poplatník je povinný k poplatku za komunálne odpady uviesť:

a/ Meno a priezvisko poplatníka

b/ Miesto trvalého bydliska

c/ Počet osôb prihlásených k trvalému pobytu

d/ Počet zamestnancov prevádzky.

**§ 22**

**Oslobodenia a úľavy**

Obec poplatok odpustí za obdobie, za ktoré poplatník obci preukáže, že sa :

a/ v určenom období dlhodobo zdržiava a zdržiaval v zahraničí, pričom za dlhodobé zdržiavanie sa rozumie viac ako 210 kalendárnych dní.

b/ zdržiava na mieste prechodného pobytu na území SR a potvrdzuje, že má zaplatený poplatok na celý rok v mieste prechodného pobytu.

**§ 23**

**Záverečné ustanovenie**

(1) Dňom účinnosti tohto všeobecne záväzného nariadenia o miestnych daniach a miestnom poplatku za komunálne odpady a drobné stavebné odpady sa zrušuje Všeobecne záväzné nariadenie číslo 2/2016 o miestnych daniach a miestnom poplatku za komunálne odpady a drobné stavebné odpady platné na rok 2017 zo dňa 03.11.2016

(2) Obecné zastupiteľstvo obce Boheľov sa na tomto všeobecne záväznom nariadení o miestnych daniach a miestnom poplatku za komunálne odpady a drobné stavebné odpady na rok 2018 uznieslo dňa 29.11.2017, uznesením číslo 47/2017.

**§ 24**

**Účinnosť**

Toto nariadenie **nadobúda účinnosť 1. januára 2018.**

V Boheľove, dňa 31.10.2017

.................................................

Mária Kázmérová

starostka obce

Dátum vyvesenia návrhu VZN : 02.11.2017

Dátum zvesenia návrhu VZN : 16.11.2017

Dátum vyvesenia VZN : 30.11.2017

Dátum zvesenia VZN : 15.12.2017